CELEX: 62017CN0635
Language: bg
Date: 2017-11-14 00:00:00
Title: Дело C-635/17: Преюдициално запитване от Rechtbank Den Haag, заседаващ в Haarlem (Нидерландия), постъпило на 14 ноември 2017 г. — E./Staatssecretaris van Veiligheid en Justitie

19.2.2018   
            
            
               BG
            
            
               Официален вестник на Европейския съюз
            
            
               C 63/5
            
         Преюдициално запитване от Rechtbank Den Haag, заседаващ в Haarlem (Нидерландия), постъпило на 14 ноември 2017 г. — E./Staatssecretaris van Veiligheid en Justitie
   (Дело C-635/17)
   (2018/C 063/08)
   Език на производството:нидерландски
   
      Запитваща юрисдикция
   
   Rechtbank Den Haag, заседаващ в Haarlem
   
      Страни в главното производство
   
   
      Жалбоподател: E.
   
      Ответник: Staatssecretaris van Veiligheid en Justitie
   
      Преюдициални въпроси
   
   
               1)
            
            
               Като се имат предвид член 3, параграф 2, буква в) от Директива 2003/86/ЕО (1) и решението Nolan (ECLI:EU:C:2012:638), компетентен ли е Съдът да отговори на преюдициални въпроси на нидерландския съд относно тълкуването на разпоредби на Директива 2003/86/ЕО в правен спор във връзка с правото на пребиваване на член от семейството на лице с право на субсидиарна закрила, след като в нидерландското право е установено, че посочената директива се прилага пряко и безусловно по отношение на лица с право на субсидиарна закрила (вж. преюдициалното запитване на Afdeling bestuursrechtspraak van de Raad van State [Държавен съвет, отделение за административни дела]) от 21 юни 2017 г., постъпило в Съда и вписано под номер C-380/17, ECLI:NL:RVS:2017:1609)?
            
         
               2)
            
            
               Трябва ли член 11, параграф 2 от Директива 2003/86/ЕО да се тълкува в смисъл, че не допуска отхвърляне на заявлението на бежанец за събиране на семейството единствено поради факта, че бежанецът не е приложил към заявлението си официални документни доказателства за семейната връзка, или член 11, параграф 2 от Директива 2003/86/ЕО трябва да се тълкува в смисъл, че не допуска основаното единствено на липсата на официални документни доказателства за семейната връзка отхвърляне на заявление на чужденец за събиране на семейството, само когато бежанецът е дал убедително обяснение за това, че не е представил тези документни доказателства и за твърдението си, че не може допълнително да ги представи?
            
         
      (1)  Директива 2003/86/ЕО на Съвета от 22 септември 2003 година относно правото на събиране на семейството (ОВ L 251, 2003 г., стр. 12; Специално издание на български език, 2007 г., глава 19, том 6, стр. 164).